۱۴۴۶-۱۲-۱۱ تاریخ نشر شوی خبرونه زابل،ننګرهار او کاپیسا #زابل، ‎#ننګرهار او ‎#کاپیسا ولایتونو کې پر اړمنو، بې وزله او راستنو شویو کډوالو کورنیو غوښه ووېشل شوه یکشنبه، ۱۱ ذو الحجه ۱۴۴۶ د ‎#افغانی_سرې_میاشتې له لوری د ‎#قطر د سرې میاشتې په مالی ملاتړ په زابل ولایت کې پر ۶۸۰ او ننګرهار ولایت کې پر ۴۴۰ او د ‎#ترکیې د سرې میاشتې په مالی ملاتړ په کاپیسا ولایت کې پر ۱۰۰۰ راستنو شویو کډوالو ،اړمنو او بې وزله کورنیو په ټوله کې ۱۰.۶ ټنه غوښه ووېشل شوه، چې هرې کورنۍ ته ۵ کیلو غوښه ورکړل شوه. لوګر #لوګر کې پر اړمنو او بې وزله کورنیو غوښه ووېشل شوه یکشنبه، ۱۱ ذوالحجه ۱۴۴۶ د ‎#افغانی_سرې_میاشتې له لوری د ‎#ترکیې هېواد د سرې میاشتې په مالی مرسته د لوی اختر په مناسبت د لوګر ولایت په مرکز پل علم کې پر ۱۰۰۰ اړمنو او بې وزله کورنیو د سرپرست عمومی رئیس ښاغلی شیخ الحدیث شهاب الدین دلاور په لاس په ټوله کې ۵ ټنه غوښه ووېشل شوه. د یادې مرستې د وېش پر مهال ښاغلی دلاور د اړمنو افغانانو د لاسنیوی او ملاتړ برخه کې د ترکیې هېواد له بشردوستانه مرستو مننه وکړه، د الله تعالی له دربار څخه یې دوی ته د خیر د بدلې دعاء وکړه او هم یې د افغان ولس سره د مرستو د پراختیا غوښتنه وکړه. په یاده مرسته کې هرې کورنۍ ته ۵ کیلو ګرامه غوښه ورکړل شوه. کابل ‏د لوی اختر په مناسبت پر اړمنو او بېوزله وګړو ۲.۷ ټنه غوښه ووېشل شوه یکشنبه، ۱۱ ذو الحجه ۱۴۴۶ نن د اختر په دوهمه ورځ، یو ځل بیا د ‎#افغانی_سرې_میاشتې له لوری د ‎#ترکیې د UMDE خیریه بنسټ په مالی ملاتړ د لوی اختر په مناسبت د ‎#کابل اړوند په کوټه سنګی، خوشحال خان، چهلستون، عبد الحق څلور لارې، خیر خانه کوتل، د کابل بالا حصار تر چهار آسیاب، آرزان قېمت، سینما پامیر، سرای شمالی، شاه شهید، کارته نو، پلچرخی، دار الامان او دشت برچی سیمو سربېره د کابل ښار په بېلابېلو ناحیو کې پر ۹۰۰ اړمنو، غریبکارو او بېوزله هېوادوالو په ټوله کې ۲.۷ ټنه غوښه ووېشل شوه، چې هر یوه تن ته ۳ کیلو ګرامه غوښه ورکړل شوه.